**ЗАГАДНЫ ЛАД (1 частка)**

Загадны лад дзеяслова служыць не толькі для выражэння загаду, але і для іншых формаў пабуджэння: просьбы, пажадання, закліку. Сістэма загаднага ладу ўключае 5 формаў: 2 асобы адзіночнага ліку, 2 асобы множнага ліку, 1 асобы множнага ліку, 3 асобы адзіночнага ліку, 3 асобы множнага ліку.

Формы 2 асобы адзіночнага ліку загаднага ладу залежаць ад гістарычных класаў дзеясловаў і таму з пункту гледжання сучаснай мовы іх утварэнне не заўсёды можна апісаць правіламі.

1. утвараюцца пры дапамозе канчатка ***–і / -ы*** ад дзеясловаў , якія ў аснове цяперашняга часу не маюць ***j***: *грабу (грабці) – грабі, ляжу (ляжаць) – ляжы, тру (церці) – тры, чышчу - чысці*; а таксама ад дзеясловаў з інфінітывамі на ***–іць***, якія ў аснове цяперашняга часу маюць ***j*** і ў аснове 1 асобы асобы адзіночнага ліку маюць націскны канчатак: *даю (даіць) – даі, паю (паіць) – паі , гаю́ (гаіць) – гаі́.* Запомніце: *ліць – лі, піць – пі, біць – бі, віць – ві (*але *мыць – мый, шыць – шый)*. У гутарковай мове некаторыя формы маюць варыянтнае ўтварэнне без канчатка: *чысці – чысць, енчы – енч, вынесі – вынесь, выпішы – выпіш*.

Звярніце ўвагу, што пры ўтварэнні загаднага ладу ад дзеясловаў на ***–чы*** адбываецца чаргаванне ***г*** і ***к***: *бя****г****у (бегчы) - бя****ж****ы, таў****к****у (таўчы) – таў****ч****ы*.

1. Формы 2 асобы адзіночнага ліку загаднага ладу могуць утварацца і без канчатка.

* Дзеясловы, аснова цяперашняга часу якіх заканчваецца на мяккі зычны, ***j***, шыпячы і ***р,*** маюць форму загаднага ладу на гэты ж зычны: *ла****дз****яць – ла****дзь****, це****ш****аць – це****ш****, ву****дз****яць – ву****дзь****, пла****ч****уць – пла****ч***.
* Бываюць выпадкі, калі дзеясловы з асновай на цвёрды зычны ўтвараюць форму загаднага ладу на мяккі зычны: *кі****н****уць – кі****нь****, бу****д****уць – бу****дзь****, ся****д****уць – ся****дзь***.
* Дзеясловы *баяцца, смяяцца, жаваць, злаваць, цкаваць, каваць* і некаторыя іншыя ўтвараюць загадны лад на ***–й***: *баяцца – бо****й****ся, смяяцца – сме****й****ся, жаваць – жу****й****, цкаваць – цку****й****, каваць – ку****й****.*
* Запомніце: загадны лад ад дзеяслова *есці – еш*.

Формы 2 асобы множнага ліку загаднага ладу ўтвараюцца ад формаў загаднага ладу 2 асобы адзіночнага ліку пры дапамозе постфікса ***–це***: *ліце, мыйце, сядзьце, жуйце*. Прычым у зваротных дзеясловах постфікс ***–це*** стаіць перад ***–ся****: смейцеся, мыйцеся, цешцеся, біцеся*.

Такім чынам, трэба адрознiваць канчаткi дзеясловаў 2-ой асобы множнага лiку абвеснага i загаднага ладу: бераце́, жывяце́, бежыце́ – абвесны лад; бяры́це, жывíце, бяжы́це – загадны лад.

**Заданне**

**Пастаўце дзеясловы ў 2 асобе адзіночнага і множнага ліку загаднага ладу:**

Гнаю – гнаі, гнаіце

Ую – ві, віце

Кваплюся – квапся, квапцеся

Выберу – выберы, выберыце

Няньчу – няньчы, няньчыце

Чышчу – чысці (чысць), чысціце (чысцьце)

Клею – клей, клейце

Плаўлю – плаў, плаўце

Моршчу – моршчы, моршчыце

Таю – таі, таіце

Акрэслю – акрэслі, акрэсліце

Ем – еш / еж, ешце/ ежце

Дапамагу – дапамажы, дапамажыце

Брыю – брый, брыйце

Порчу – порці, порціце

Бягу – бяжы, бяжыце

Запрагу – запражы, запражыце

Сяду – сядзь, сядзьце

П’ю – пі, піце

Кладуся – кладзіся, кладзіцеся

Мыю – мый, мыйце

Цешуся – цешся, цешцеся

Вызначу – вызначы, вызначыце

**Запішыце формы 2 асобы множнага ліку абвеснага і загаднага ладу:**

Несці – несяце, нясіце

Даць – дасце, дайце

Ліць – льяце, ліце

Стаяць – стаіце́, стойце

Мыць – мыеце, мыйце

Везці – везяце, вязіце

Пець – п’яце, піце

Падпячы – падпечаце, падпячыце

Сцерагчы – сцеражаце́, сцеражыце

Ляжаць – лежыце, ляжыце

Пад’есці – пад’ясце, пад’ешце

Схамянуцца – схаменяце́ся, схамяні́цеся